עמית לנג

עמית לנג (נולד ב-12 באוקטובר 1970), הוא כלכלן ישראלי, ומנכ"ל מקורות– חברת המים הלאומית של מדינת ישראל. טרם מינויו זה כיהן בתפקידים ניהוליים במגזר הממשלתי והפרטי. לנג הוא ספורטאי אולימפי לשעבר בענף הג'ודו ואלוף ישראל בתחום

==ביוגרפיה==
=== ספורט ולימודים ===
לנג גדל בתל אביב. בגיל צעיר החל להתאמן בג'ודו. בשנת 1987 זכה בגביע העולם עד גיל 18, ובשנת 1990 זכה במדליית ארד באליפות אירופה שנערכה בגטבורג, ובשנת 1990 זכה במדליית ארד באליפות אירופה ומקום שביעי באליפות העולם. בשנת 1992 השתתף באולימפיאדת ברצלונה. להישג הגבוה ביותר בגילאי בוגרים הגיע בשנת 1995, כשסיים במקום החמישי באליפות אירופה בג'ודו שנערכה בברמינגהאם וזכה באותה שנה במדליית ארד באליפות בריטניה הפתוחה. את לימודיו האקדמיים לנג החל לאחר פרישתו מהג'ודו. לנג בוגר תואר שני במדיניות כלכלית וציבורית מאוניברסיטת תל אביב, תואר שני בהצטיינות במנהל עסקים עם התמחות במימון מהמכללה למנהל ותואר ראשון בכלכלה וניהול ממכללת ת"א-יפו.

=== עסקים ושירות ציבורי ===

בשנים 1999 - 2010, עבד לנג באגף התקציבים במשרד האוצר שם כיהן בתפקידו האחרון כסגן הממונה על התקציבים (תשתיות וסביבה). לנג עסק, בין היתר, בתחומי פנים, הגנת הסביבה, תיירות, חקלאות, אנרגיה ותחבורה והוביל רפורמות ומהלכים משמעותיים, כדוגמת: רפורמה בנמלים, הפיכת נתיבי ישראל לחברה ממשלתית, ייצוב רכבת ישראל, רפורמה בתעריפי המים וקידום הקמת מתקני התפלה, מדיניות שמיים פתוחים, קידום יצרני חשמל פרטיים ועוד.<ref></ref><ref></ref>

בין השנים 2010 - 2013 לנג כיהן כסמנכ"ל חטיבת הכלכלה, פיתוח עסקי, רגולציה וקשרי מפעילים בחברת פרטנר תקשורת. במסגרת תפקידו הוביל את רכישת 012 קווי זהב ואת הסכם המותג של אורנג' עם חברת פראנס טלקום.<ref>ג'רוזלם פוסט. [https://www.jpost.com/business-and-innovation/energy-and-infrastructure/article-707607 Mekorot named as one of world’s top water companie]s</ref>

בין השנים 2017-2013 לנג חזר לשירות הציבורי לתפקיד מנכ"ל משרד הכלכלה. בתקופת כהונתו עמד לנג בראש הוועדה להסרת חסמים בייבוא והוביל למהלכים נוספים ובניהם הכנסת קרנות Private Equity למימון והשקעה בעסקים קטנים ובינוניים, הגדלת הקרן בערבות המדינה לעסקים קטנים, קידום השקעות זרות ועסקאות מורכבות (אינטל, GE ועוד), הקמת רשות החדשנות, קידום הסכמי סחר בינלאומיים, השקעות ומו"פ עם מדינות זרות (יפן, סין, קוריאה) והגדלה משמעותית של ההשקעות בתעשייה.

בין השנים 2022-2018 לנג מונה למנכ"ל חברת שח"מ מקורות ביצוע, חברה בת של חברת המים הלאומית מקורות. החברה פועלת בפריסה ארצית ומתמחה בביצוע מגוון עבודות תשתית למים. בתקופת כהונתו הוביל לנג שינוי מודל עסקי בחברה, נוכח החלטות הממשלה, לפיהן תקטן התלות של שח"מ בעבודות ממקורות וביצוע עבודות בשוק החופשי.

באפריל 2022, מונה לנג לתפקיד מנכ"ל חברת מקורות.

בתקופת כהונתו הוכרה החברה כאחת מ-60 חברות המים הטובות בעולם על ידי ארגון ה-GWI (ארגון הגג העולמי שמאגד פעילות של מאות חברות פרטיות וממשלתיות שפועלות בתחום המים.) כמו כן, הוגדלה פעילות החברה בזירה הבינלאומית,<ref>ישראל פישר. TheMarker | אנרגיה ותשתיות

[https://www.themarker.com/dynamo/2022-09-09/ty-article/.premium/00000183-21a7-da20-a1f3-e7b712d10000?fireglass_rsn=true הסכם של 5 מיליון שקל: מקורות תתכנן את משק המים במחוזות ייצור היין בארגנטינה.] </ref> הוטמעו טכנולוגיות מתקדמות, קודמו השקעות בסטארטאפים ישראליים וניתן דגש על התייעלות אנרגטית. בנוסף, הושגו הישגים רגולטורים משמעותיים לחברה בחוק ההסדרים ובוצעו שינויים בכללי המים. החברה שמרה על דירוג AAAil<ref>דירוג [https://www.maalot.co.il/Entity/Index/1055 חברת מקורות] </ref> ולראשונה דורגה בעשירייה הראשונה של מדד BDI<ref>[https://www.bdicode.co.il/article/דירוג-החברות-שהכי-טוב-לעבוד-בהן-2023/ דירוג החברות שהכי טוב לעבוד בהן 2023]</ref>(החברות שהכי טוב לעבוד בהן).

== משפחה ==
לנג גרוש, אב לשלושה ומתגורר בשוהם.

== קישורים חיצוניים ==

* [https://web.archive.org/web/20110810224904/http://www.judoinside.com/judoka/view/2764/amit_lang/ עמית לנג] באתר Judoinside
* 
* 
* 
* 
* 
* אסף לבנון, [https://www.israelhayom.co.il/you-may-find-interesting/article/13530314?fireglass_rsn=true “בכל מצב - בצורת או לוחמה - תמיד יש אספקת מים“], באתר ישראל היום, 3 בינואר 2023
* 
* 
* 
* 
* תומר הדר, מנכ"ל מקורות על הגדלת יצוא המים: "דבר מבורך", באתר כלכליסט, 18 ביולי 2023

==הערות שוליים==

קטגוריה:ג'ודוקא ישראלים
קטגוריה:ספורטאים אולימפיים ישראלים
קטגוריה:כלכלנים ישראלים
קטגוריה:עובדי משרד האוצר
קטגוריה:בוגרי תיכון עירוני א' (תל אביב)
קטגוריה:מנכ"לי משרד התעשייה, המסחר והתעסוקה
קטגוריה:בוגרי המכללה האקדמית תל אביב-יפו
קטגוריה:בוגרי המסלול האקדמי המכללה למינהל
קטגוריה:משתתפים ישראלים באולימפיאדת ברצלונה (1992)
קטגוריה:ג'ודוקא באולימפיאדת ברצלונה (1992)
קטגוריה:מנכ"לי מקורות
קטגוריה:ישראלים שנולדו ב-1970